text: Superligaprofiller bruger vinteren i Vejen
  13 december 2013 kl. 09.20
  43 tidligere og nuværende fodboldspillere bruger vinterpausen på træneruddannelse i Vejen
  Superligaspillere som Kristian Bak Nielsen, Morten Duncan Rasmussen og Anders Møller Christensen har skiftet kunstgræstæppe ud med skolebænk når de i denne uge er på trænerkursus i Vejen. Kurset er en del af DBU?s T-træneruddannelse og har til formål at gøre deltagerne i stand til at instruere og lede en træning.
  Tidligere superligaligatræner og nu DBU-ansat, Peter Rudbæk, ser stort potentiale i deltagerne. 
  - Spillere fra højeste niveau har selvfølgelig en stor ?tavs viden? som de har opnået gennem deres karriere. Uddannelsen er med til at give nogle spillere, der allerede har afprøvet spillet som aktiv, nogle redskaber til at omsætte den aktive erfaring til en mere rådgivende og analyserende rolle som træner, siger Peter Rudbæk
  Foruden nuværende superligaspillere er der også flere gamle kendinge at finde på skolebænkene. Blandt andet Peter Christiansen, Christian Traoré, Razak Pimpong og Peter Møller. Sidstnævnte har efter sin aktive karriere virket som vært på DR, men det på trods afviser han ikke at vende tilbage til fodbolden.
  - Efter det her vil jeg stå tilbage med en baggrund som spiller, jeg ved allerede, hvordan medierne fungerer og nu lærer jeg også, hvordan trænerne fungerer. Det er jo meget godt, hvis jeg på et tidspunkt skal tilbage i en fodboldklub, siger Peter Møller til bt.dk
  